Nelson Mandela

Nelson Rolihlahla Mandela (du'am yʋʋm, 18 July 1918 – 5 December 2013) da anɛ  South African onɛ da an  pɔlitiks nid ka an yiiga zugdaan tis South Africa pin'il 1994 ti paae 1999. O da teŋkan ninsabilik zugdaan nɛ yiiga zugdaan democratic vɔɔtʋg la ni. O na'am la da gɔsidnɛ  ye di kat nidib nɛ'ɛsʋg bɛɛ gaansʋg ka sa'asid nidib ka ba mɔr nɔɔr yinne. Di da ka'enɛ o mɛŋ teŋin ma'aa nɛɛ, amaa Africa wʋsa, onɛ da an zugdaan tis African National Congress (ANC) parti la dinɛ yi 1991 ti paae 1997 ni.

Mandela du'anɛ bɛ Thembu royal family bɛ Mvezo la, South Africa. O da keŋ sakur zamis law bɛ University of Fort Hare nɛ University of Witwatersrand ka da naam tʋmi an lawyer la bɛ Johannesburg. Anina ka o nɔki o mɛŋi pɛ'ɛs anti-colonial nɛ African nationalist politics, pɛ'ɛsid  ANC bɛ 1943 ka mɛn sin'igid nɔɔr yinne nɛ Youth League bɛ 1944. Ba da gaŋ o ye o an zugdaan tis ANC's Transvaal branch, ye nɛ onɛ pɛ'ɛsid nɛ 1952 Defiance Campaign nɛ 1955 Congress of the People. Ba da yɔ'ɔ nɔɔrin babʋg ye mɔri nidibi kpɛ'ɛd mɔɔg  amaa, di da pʋ nyaŋi bɛ 1956 Treason Trial laa. Ka Marxism da sʋŋ o laa, o da sua pɛ'ɛs South African Communist Party (SACP). 
Mandela da bɛ sarika ni yʋma 27, bɛ Robben Island, Pollsmoor Prison nɛ Victor Verster Prison. Nɛ' nam wʋsa ni ka domestic and international pressure pɛ'ɛsnɛ ya'am iansir bɛ teens tanb, Zugdaan F. W. de Klerk yis o 1990. Mandela nɛ de Klerk pɛ'ɛs paŋ ye ba maal suguru nɛ nidib nɛ'ɛsʋg bɛɛ gaans, dinɛ naae nɛ 1994 multiracial general election dinɛ ka Mandela gaad  ANC tuon an zugdaan ka da di ya'ani an zugdaan.

 O pin'ilʋg yɛla 
Mandela du'am yʋʋm anɛ 18 July 1918 bɛ teŋkpɛŋ Mvezo bɛ Umtata la, ka  South Africa's Cape Province. Banɛ da nɔk yʋ'ʋr Rolihlahla tis o la, di amɛ  Xhosa pian'ʋk dinɛ bigis ye yɛl-iɛɛt (troublemaker) ka dina yan'aŋɔ ba da buon o nɛ o buudi la yʋ'ʋr kani an Madiba. O saam yir yaadaʋ onɛ yʋ'ʋri an Ngubengcuka, da anɛ Thembu Kingdom la na'atita'ar bɛ Transkeian Territories of South Africa's modern Eastern Cape province. Ngubengcuka biig yinne onɛ yʋ'ʋri an Mandela,  Nelson yaadaʋ nɛ onɛ ni ka o paam yʋ'ʋkan.

 Gbanvɛɛnsa